Mäntyharju-päivänä ma 28.10.24 klo 18 järjestetään jo perinteeksi muodostunut Historiailta kirkossa. Illan ohjelmassa on kolme teemaa, joita esittelee Päivi Tuokko Alhon kotimuseolta: ”Miten Mäntyharjun pitäjä syntyikään, oliko se 27.10. vai 28.10.1595?” Kaksi vuotta sitten historiaillassa luvattiin selvittää, kumpi näistä päivämääristä on se ”oikea” Mäntyharjun syntymäpäivä, Mäntyharju-päivä. Nyt se on selvinnyt. Samalla palataan hetkeksi aikaan, jolloin Mäntyharjun seurakunta ja kirkkopitäjä saivat alkunsa, Mäntyharjun kuntaorganisaatiohan syntyi vasta 300 vuotta myöhemmin. ”Miten sodat ovat kohdelleet Mäntyharjun kirkkoa ja seurakuntaelämää?” Jatkosodan päättymisestä tuli syyskuussa kuluneeksi 80 vuotta. Mäntyharjun kunta, seurakunta ja Alhon kotimuseo järjestivät onnistuneen muistotapahtuman elo-syyskuun vaihteessa. Nyt teemaa jatketaan vielä historiaillassa. Kahvihetki – Mäntyharjun kulttuuripalvelut tarjoaa iltakahvit ”Mäntyharjun kirkkojen alttaritaulut, mitä kaikkea niistä tällä hetkellä tiedetään?” Kirkon opaskierroksilla ei ole ollut mahdollista kertoa kaikkia mielenkiintoisia tarinoita ja tietoja, mitkä liittyvät kirkkojemme vanhaan alttarikuvaan ja nykyiseen alttaritauluun. Nyt siihen on mahdollisuus: miksi 327 vuotta sitten alttarikuva saatiin Viipurista tai miten liittyvät toisiinsa metsäsuomalaiset Ruotsissa ja kirkon nykyinen alttaritaulu? Tervetuloa iltakahville ja mielenkiintoiseen iltaan! Kuvassa Mäntyharjun kirkko ennen viime sotia ja sankarihautausmaata
Mäntyharju-päivänä ma 28.10.24 klo 18 järjestetään jo perinteeksi muodostunut Historiailta kirkossa.